**Budapest Főváros Önkormányzata Közgyűlésének**

**…/2021. (…) önkormányzati rendelete**

**egyes önkormányzati rendeletek módosításáról**

Budapest főpolgármestere

a veszélyhelyzet kihirdetéséről szóló 478/2020. (XI. 3.) Korm. rendelet 1. §-ában kihirdetett veszélyhelyzetre figyelemmel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a Fővárosi Közgyűlés feladat- és hatáskörét gyakorolva,

az 1. § tekintetében a Magyarország helyi önkormányzatairól szóló 2011. évi CLXXXIX. törvény 109. § (4) bekezdésében, valamint a nemzeti vagyonról szóló 2011. évi CXCVI. törvény 13. § (1) bekezdésében és 18. § (1) bekezdésében kapott felhatalmazás alapján, a Fővárosi Közgyűlésnek az Alaptörvény 32. cikk (1) bekezdés e) pontjában, valamint a Magyarország helyi önkormányzatairól szóló 2011. évi CLXXXIX. törvény 107-109. §-ban meghatározott feladatkörében eljárva,

a 2. § és az 5. § tekintetében a Fővárosi Közgyűlésnek az Alaptörvény 32. cikk (2) bekezdésében meghatározott eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 23. § (4) bekezdés 19. pontjában meghatározott feladatkörében eljárva

a 3. és 6. § tekintetében Fővárosi Közgyűlésnek az Alaptörvény 32. cikk (2) bekezdésében meghatározott eredeti jogalkotói hatáskörében és az Alaptörvény 32. cikk (1) bekezdés d) pontjában meghatározott feladatkörében eljárva

a következőket rendeli el:

**1. §**

(1) Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III. 14.) önkormányzati rendelet (a továbbiakban: Vr.) 12. § (1) bekezdés a) pont aa) alpontjában az „értékesítése, hasznosítása” szövegrész helyébe az „– a Budapest Főváros Önkormányzata, a Budapest Főváros Önkormányzata minősített többséget biztosító befolyása alatt álló gazdasági társaság, illetve a Budapest Főváros Önkormányzata általa irányított költségvetési szerv javára történő átruházás, hasznosítás kivételével – értékesítése, hasznosítása” szöveg, 12. § (1) bekezdés a) pont ab) alpontjában az „egyéb esetekben” szövegrész helyébe az „egyéb esetekben forgalmi értékbecslés vagy” szöveg lép.

(2) A Vr. 9. § (6a) bekezdés b) pontjában az „ingyenes vagy kedvezményes használatba adása” szövegrész helyébe az „ingyenes vagy kedvezményes használatba adása, az alkalmi célú igénybevétel kivételével” szöveg lép.

**2. §**

(1) A Fővárosi Önkormányzat tulajdonában álló közterületek használatáról szóló 3/2013. (III. 8.) önkormányzati rendelet (a továbbiakban: Fkr.) 1. §-a a következő (4) bekezdéssel egészül ki:

„(4) A rendelet hatálya nem terjed ki a gyülekezési jogról szóló törvény hatálya alá tartozó gyűlésekre, valamint arra a közterület-használatra, amelyre a választási eljárásról szóló törvény szerint a közterület-használatról szóló jogszabályokat nem kell alkalmazni.”

(2) Az Fkr. 5. § (3) bekezdés g) pontja helyébe a következő szöveg lép:

*(Nem kell közterület-használati hozzájárulás:)*

„g) a közügyek szabad megvitatása körébe tartozó, sajtóterméknek nem minősülő kiadványok osztásához, az ahhoz használt eszközök elhelyezéséhez, valamint a közügyek megvitatása körébe tartozó kérdésben való véleménycseréhez vagy aláírásgyűjtéshez használt, a felszínhez nem rögzített pultok felállításához és az azokhoz kapcsolódó, a szervezőt vagy a rendezvényt azonosító, illetve azzal összefüggő politikai vagy társadalmi célú közlést hordozó zászlók, molinók vagy más hasonló eszközök felszínhez való rögzítés nélküli elhelyezéséhez, helyszínenként összesen legfeljebb 2 m2 alapterületen, feltéve, hogy az nem jár kereskedelmi, vendéglátó vagy gazdaságireklám-tevékenység végzésével;”

(3) Az Fkr. 5. § (3) bekezdése a következő k) ponttal egészül ki:

*(Nem kell közterület-használati hozzájárulás:)*

„k) a Budapest Főváros Önkormányzata közterület-használatához.”

(4) Az Fkr. 24. § (2) bekezdése a következő e) ponttal egészül ki:

*(E rendelet alapján megállapított közterület-használati díjak legfeljebb 90%-kal csökkenthetőek:)*

„e) a Fővárosi Önkormányzat kötelező vagy önként vállalt közfeladatának ellátását közvetlenül vagy közvetve szolgáló tevékenység ellátása céljából megvalósuló közterület-használat esetén.”

(5) Az Fkr. 5. § (2) bekezdés 10. pontjában a „szórólap” szövegrész helyébe az „a médiaszolgáltatásokról és a tömegkommunikációról szóló törvény szerinti kiadvány (a továbbiakban: kiadvány)” szöveg, az „a portrérajzoláshoz” szövegrész helyébe az „a portrérajzoláshoz, illetve az ezekhez használt eszközök elhelyezéséhez” szöveg, 6. § (1) bekezdése 9. pontjában a „virág- és hírlapárusítást” szövegrész helyébe a „virágárusítást, kiadvány árusítását” szöveg, 7. § (5) bekezdésében a „Szórólaposztás” szövegrész helyébe a „Kiadvány osztása” szöveg, a „szórólapot” szövegrész helyébe a „kiadványt” szöveg, 7. § (5a) bekezdésében a „hirdetési (terméket vagy szolgáltatást népszerűsítő) szórólap osztására” szövegrész helyébe a „kiadvány osztására” szöveg, 25. § (4) bekezdésében az „a szórólaposztás” szövegrész helyébe a „kiadvány osztása” szöveg lép.

**3. §**

(1) Budapest Főváros Önkormányzata Szervezeti és Működési Szabályzatáról szóló 1/2020. (II. 5.) önkormányzati rendelet (a továbbiakban: testületi SZMSZ) a következő 2/B. §-szal egészül ki:

„2/B. § A 2. § 10. pontjában meghatározott önként vállalt feladat teljesítése érdekében Budapest Főváros Önkormányzata a főjegyző útján a Budapest Főváros Önkormányzata által bevezetett helyi adó alanyai részére elektronikus úton a helyi közügyekkel, közszolgáltatásokkal kapcsolatos tájékoztatást küldhet.”

(2) A testületi SZMSZ 77. §-a a következő (4) bekezdéssel egészül ki:

„(4) A bizottság nem képviselő tagja – az önkormányzati képviselő bizottsági tag jogaival és kötelezettségeivel való egyezőségre figyelemmel – az önkormányzati képviselőkre vonatkozó szabályok szerint tesz vagyonnyilatkozatot.”

**4. §**

Ez a rendelet a kihirdetését követő napon lép hatályba.

**5. §**

Az Fkr. 2. melléklete az 1. melléklet szerint módosul.

**6. §**

A testületi SZMSZ 1. melléklete a 2. melléklet szerint módosul.

**7. §**

Hatályát veszti az Fkr. 5. § (4) bekezdése, valamint 6. § (1) bekezdés 9. pontjában az alkalmi könyvárusítást” szövegrész.

|  |  |
| --- | --- |
| dr. Számadó Tamás s. k.főjegyző | Karácsony Gergely s. k.főpolgármester |

*1. melléklet a …./2021. (…) önkormányzati rendelethez*

1. Az Fkr. 2. melléklet 1. c) sorában az „Árusításra szolgáló” szövegrész helyébe az „Árusításhoz vagy osztáshoz használt” szöveg, a „Levelezőlap, hírlap, folyóirat, könyv” szövegrész helyébe a „Kiadvány” szöveg lép.

2. Az Fkr. 2. melléklet 1. f) sorában a „Mozgóárus” szövegrész helyébe a „Mozgóárus vagy osztás” szöveg, a „Hírlap, szórólap” szövegrész helyébe a „Kiadvány” szöveg lép.

*2. melléklet a …./2021. (….. ….) önkormányzati rendelethez*

1. A testületi SZMSZ 1. melléklete a következő 14.3a. sorral egészül ki:

|  |  |  |  |
| --- | --- | --- | --- |
| ( | közgyűlési hatáskör megjelölése | hatáskört létrehozó jogszabály | átruházás címzettje) |
| „14.3a. | döntés a Budapest Főváros Önkormányzata által bevezetett helyi adó alanyai részére a főjegyző útján elektronikus úton a helyi közügyekkel, közszolgáltatásokkal kapcsolatos tájékoztatás küldéséről | 1/2020. (II. 5.) önkormányzati rendelet 2/B. § | főpolgármester” |

2. A testületi SZMSZ 1. melléklet 1.4. és 14.8. sorában a „közigazgatás bírság” szövegrész helyébe a „közigazgatási szankció” szöveg lép.

3. A testületi SZMSZ 1. melléklet 1.4. sorában a „3/2013. (III. 8.) Főv. Kgy. rendelet 27/A. § (1) bekezdés” szövegrész helyébe a „2017. évi CXXV. törvény, 3/2013. (III. 8.) Főv. Kgy. rendelet” szöveg lép.

4. A testületi SZMSZ 1. melléklet 2.6. és 2.23. pontjában a „2016. évi CXXX. törvény 71. alcím” szövegrész helyébe a „2016. évi CXXX. törvény 71. alcím, 2017. évi I. törvény XI. fejezet 1. alcím” szöveg lép.

5. A testületi SZMSZ 1. melléklet 14.8. sorában a „2011. évi CLXXXIX. törvény 143. § (4) bekezdés d) pont” szövegrész helyébe a „2017. évi CXXV. törvény, 2011. évi CLXXXIX. törvény 143. § (4) bekezdés d) pont” szöveg lép.